আহতের পরিবার ও স্থানীয়রা জানান, কালিকাপুর এলাকায় একটি জানাযায় অংশ নিয়ে ফিরছিলেন সদর উপজেলা আওয়ামী লীগের যুগ্ম সম্পাদক ও কালকাপুর ইউপি চেয়ারম্যান এজাজুর রহমান আকন। কালিকাপুর উচ্চ বিদ্যালয়ের সামনে আসলে দুর্বৃত্তরা তার পথরোধ করে হাতুড়িপেটা শুরু করে। মাথায় ও হাতে হাতুড়িপেটা করলে তার চিৎকারে স্থানীয়রা এগিয়ে এসে তাকে উদ্ধার করে। পরে মুমূর্ষু অবস্থায় মাদারীপুর সদর হাসপাতালে তাকে ভর্তি করা হয়। এই ঘটনায় সদর থানা পুলিশ ঘটনাস্থল পরিদর্শন করেছে।